Savina Ski Jumping Center

Savina Ski Jumping Center () on viiden muovitetun hyppyrimäen muodostama mäkihyppystadion Ljubnossa Sloveniassa. ==Historia== Ensimmäiset mäkihyppykilpailut järjestettiin Ljubnossa jo vuonna 1931 luonnonmäistä. Vuonna 1947 Stanko Bloudek, joka suunnitteli Planicaan Velikanka-lentomäen, vieraili Ljubnossa ja selvitti K60-hyppyrimäen rakentamista Ljubnoon. Rakennustyöt aloitettiin vuonna 1949 ja ne kestivät kolme vuotta. Uuden hyppyrimäen avajaisia vietettiin 8. helmikuuta 1952. Franc Jamnik suoritti avajaishypyn. Vuonna 1953 Bloudek tuli Ljubnoon kertomaan, että Slovenian hiihtoliitto oli arvostellut häntä Ljubljanassa, koska hän oli rakennuttanut ainoastaan suurmäen, eikä yhtään pienempää hyppyrimäkeä, joissa olisi voinut harjoitella ennen suurmäkeen siirtymistä. Niinpä päätettiin rakentaa K25-hyppyrimäki, joka rakennettiin vuonna 1955. Ljubnossa järjestettiin mäkihyppykilpailuja vuosittain vuoteen 1962 asti. Vuonna 1973 perustettiin SSK Ljubno -hiihtoseura, joka samana vuonna järjesti seuraavan ison kilpailun, sekä päätti remontoida K60-hyppyrimäen K65-hyppyrimäeksi ja rakentaa siihen tuomaritornin, remontoida K25-hyppyrimäki K35-hyppyrimäeksi ja rakentaa uusi K18-hyppyrimäki. Vuonna 1974 kaikki nämä rakennustyöt saatiin tehtyä ja vuonna 1975 rakennettiin tuomaritorni myös K35-hyppyrimäelle. Jo vuonna 1978 ensimmäiset suunnitelmat K65-hyppyrimäen muuttamiseksi K80-hyppyrimäeksi tehtiin. Vuonna 1983 K18-hyppyrimäen alastulorinteeseen asennettiin muovitus ja hyppyrimäen K-piste siirtyi 20 metriin. Vuonna 1985 rakennettiin muovitettu K8-hyppyrimäki aloitteleville mäkihyppääjille. Kesällä 1989 K35-hyppyrimäen alastulorinteeseen asennettiin muovitus ja K-piste siirtyi 45 metriin. Vuonna 1990 rakennettiin huoltotilat hyppääjille pienimmille hyppyrimäille. 1990-luvun lopulla remontoitiin K65-hyppyrimäki K85-hyppyrimäeksi ja vuosina 2000–2001 rekonstruoitiin muovitetut K45-, K20- ja K8-hyppyrimäet, rekonstruoinnin jälkeen hyppyrimäkien K-pisteet sijaitsivat 40, 20 ja 10 metrissä. Turvallisuussyistä K40-hyppyrimäkeä piti remontoida vuonna 2004 ja vuotta myöhemmin myös Skakalnica Logarska Dolinaa modernisoitiin, modernisoinnin yhteydessä HS-piste asetettiin 95 metriin. Vuoden 2006 jälkeen Skakalnica Logarska Dolinassa on järjestetty vuosittain naisten korkea tasoisimpia cup-kilpailuita. Maailmancupkilpailuiden turvaamiseksi Skakalnica Logarska Dolinan rekonstruoitiin uudelleen vuonna 2015, työt aloitettiin maaliskuussa vanhan hyppyrimäen purkamisella Janez Gorišekin suunnitelmien mukaisesti. Remontin yhteydessä rakennettiin myös uusi tuomaritorni ja hiihtohissi. Kesällä 2017 HS-piste siirrettiin 94 metriin ja alastulorinne muovitettiin kesällä 2018. Kesällä 2017 myös K20-hyppyrimäen K-piste siirrettiin 22 metriin ja HS-pisteeksi asetettiin 26 metriä. ==Skakalnica Logarska Dolina== ===Mäkiennätyksen kehittyminen (miehet)=== Mäkiennätyksen 89,5 metriä on hypännyt Dejan Judež. Päivämäärä Hyppääjä Pituus Kilpailu Kommentti 8.2.1952 Franc Jamnik Avajaiset Avajaishyppy 21.1.2006 Saso Tadic 85,5 m FIS Cup 21.1.2006 Saso Tadic 88,0 m FIS Cup 22.1.2006 Žiga Mandl 88,0 m FIS Cup 27.2.2009 Dejan Judež 89,5 m FIS Cup HS95-mäen mäkiennätys ===Mäkiennätyksen kehittyminen (naiset)=== Naisten mäkiennätyksen 96,5 metriä on hypännyt Daniela Iraschko-Stolz. Päivämäärä Hyppääjä Pituus Kilpailu Kommentti 14.1.2006 Monika Planinc 71,0 m Continental Cup 14.1.2006 Jenna Mohr 82,0 m Continental Cup 14.1.2006 Lisa Demetz 84,0 m Continental Cup 14.1.2006 Lindsey Van 84,5 m Continental Cup 14.1.2006 Anette Sagen 87,5 m Continental Cup 25.1.2009 Jenna Mohr 88,5 m Continental Cup 7.2.2010 Daniela Iraschko 89,5 m Continental Cup 10.2.2012 Sarah Hendrickson 91,0 m Maailmancup 11.2.2012 Daniela Iraschko 90,0 m Maailmancup 12.2.2012 Sara Takanashi 90,0 m Maailmancup 12.2.2012 Sarah Hendrickson 91,5 m Maailmancup 12.2.2012 Sarah Hendrickson 95,0 m Maailmancup 14.2.2016 Daniela Iraschko-Stolz 95,0 m Maailmancup 14.2.2016 Maja Vtič 95,5 m Maailmancup 12.2.2017 Daniela Iraschko- Stolz 96,5 m Maailmancup HS95-mäen mäkiennätys 24.1.2021 Marita Kramer 99,0 m Maailmancup 9.2.2023 Tina Erzar 99,0 m ===Kesämäkiennätyksen kehittyminen (miehet)=== Kesämäkiennätyksen 97,5 metriä on hypännyt Artti Aigro. Päivämäärä Hyppääjä Pituus Kilpailu Kommentti 13.10.2018 Žak Mogel 90,5 m Muovimäen avajaiset 13.10.2018 Žak Mogel 92,5 m Muovimäen avajaiset Kaatunut 3.8.2019 Casey Larson 93,0 m FIS Cup 3.8.2019 Tjas Grilc 93,0 m FIS Cup 3.8.2019 Tom Gerisch 95,0 m FIS Cup 4.8.2019 Stefan Rainer 96,0 m FIS Cup 4.8.2019 Artti Aigro 97,5 m FIS Cup ===Kesämäkiennätyksen kehittyminen (naiset)=== Naisten kesämäkiennätyksen 94,5 metriä on hypännyt Nika Križnar. Päivämäärä Hyppääjä Pituus Kilpailu Kommentti 3.8.2019 Nicole Maurer 68,0 m FIS Cup 3.8.2019 Virág Vörös 77,5 m FIS Cup 3.8.2019 Park Guy-lim 79,5 m FIS Cup 3.8.2019 Virág Vörös 80,5 m FIS Cup 3.8.2019 Nika Križnar 89,0 m FIS Cup 3.8.2019 Nika Križnar 90,5 m FIS Cup 3.8.2019 Urša Bogataj 93,5 m FIS Cup 4.9.2021 Nika Križnar 94,5 m FIS Cup ==Lähteet== *Logarska Dolina skisprungschanzen.com *Ljubno: 100 meters will not be an illusion anymore skisprungschanzen.com *Love for ski jumping strong enough to build a modern ski jumping centre The Slovenia Times *Results – Ljubno fis-ski.com ===Viitteet=== Luokka:Slovenian hyppyrimäet